section_heading: Radnja
paragraph_text: mini|200px|lijevo|Insektodi u filmu Alien Apocalypse Astronaut dr. Ivan Hood vraća se na Zemlju s posadom NASA-ine misije postavljanja sonde u doboki svemir, nakon 40 godina hibernacije. No, Zemlju su u međuvremnu napali izvanzemaljci nalik na insekte koji se hrane drvom i ljudima. Ljudski rod je porobljen, a nemilosrdna sječa šuma uništava planet. Posada biva zarobljena i pogubljena, a jedini preživjeli su dr. Hood i njegova družica Kelly, u koju se kasnije zaljubi. Dr. Ivan Hood mora pobjeći iz zatočeništva i pronaći predsjednika koji se navodno godinama skriva u planinama i priprema vojsku za protuudar. Na svome putu susreće razne osobe, prijatelje i neprijatelje, koji mu se pridružuju u njegovoj misiji. Nakon potrage, pronalaze predsjednika živog zajedno s raznim bivšim političarima u skloništu, no nikakva vojska se ne okuplja, a predsjednik je izgubio svaku nadu za oslobođenje od ropstva. No, dr. Ivan Hood ne odustaje te odluči sam voditi pobunjenike u bitku. Nakon prve pobjede, predsjednik se pridružuje borbi i okuplja se vojska pod vodstvom dr. Hooda. Borba za spas čovječanstva je upravo počela.